== Fugle ==
Der er iagttaget over 200 forskellige fuglearter ved Brændegård Sø. Den havde i [[1990'erne]] en af Europas største [[skarv]]kolonier med op til 7100 par.[[File:Brændegård Sø-fugle.jpg|thumb|left|Fugleøen  med skarvkolonien]] I 2017 var der godt 1000 par, fordelt på to mindre kolonier: En på øen i søen og en på bredden i søens nordende. Øen er også en af de sjældne indlandslokaliteter for [[sølvmåge]], [[sildemåge]] og [[svartbag]]. Også [[havørn]]en ses tit på øen, da der omkring søen er gammel højskov, der giver plads til den og sjældnere rovfuglearter såsom [[hvepsevåge]], [[rød glente]] og [[duehøg]].
[[File:Brændegård Sø mod sydvest.jpg|thumb|left|Brændegård Sø set mod sydvest]]
Af andre skovfugle kan nævnes [[skovsneppe]], [[huldue]], [[natugle]], [[ravn]] og [[kernebider]]. Ved søen yngler [[toppet lappedykker]], [[knopsvane]], [[grågås]], [[gravand]] og [[gråand]]. Udenfor yngletiden raster store mængder af ænder og andre svømmefugle i søen. Der er store forekomster af rastende grågås, [[knarand]], gråand, [[skeand]], [[taffeland]], [[troldand]] og [[vibe]]. Om vinteren ses stor og lille [[Stor skallesluger]]. Der ses hyppigt [[vandrefalk]]. Om efteråret ses tit [[fiskeørn]], og rød glente og [[blå kærhøg]] dukker op regelmæssigt.<ref>[https://www.dof.dk/oplev-fuglene/fuglesteder/fyn/braendegard-so-og-norreso  Dansk Ornitologisk Forening: Brændegård Sø og Nørresø]</ref>
==Naturbeskyttelse==
Brændegård Sø er en del af [[Natura 2000]]-[[Natura 2000-område nr. 120 Skove og søer syd for Brahetrolleborg|område nr. 120 Skove og søer syd for Brahetrolleborg]] og 532 hektar søen   blev, sammen med [[Nørresø (Brahetrolleborg)|Nørresø]] i 1986 [[Naturfredning i Danmark|fredet]]<ref>[http://www.fredninger.dk/fredning/braendegaard-soe-og-noerresoe/ Danmarks Naturfredningsforening: Brændegård Sø og Nørresø]
</ref>
== Eksterne kilder/henvisninger ==
{{Reflist}}
Naturbeskyttelse